Kaldevatn (Odda)

Kaldevatn er en innsjø i Ullensvang kommune, sør for Midtlæger på Haukelifjell.

Innsjøen har utløp mot nord gjennom Kaldevasselva til Votna, men er regulert med dam både i nordenden og sørenden. Reguleringshøyden er 22 meter, mellom 1183 moh og 1205 moh. Sjøen har lenge vært tappa for produksjon i kraftverkene Novle, Røldal og Suldal I. Det er senere gitt konsesjon for et nytt kraftverk som er under bygging (2013) ved Midtlæger. Anlegget berører to automatisk fredete ferdelsveger, herunder en pilegrimsled mellom Hovden (Setesdal) og Røldal.

Innsjøen har hatt en tynn bestand av ørret, men det er trolig ingen naturlig rekruttering, og bare sporadisk utsetting.

Referanser 

Innsjøer i Ullensvang
Reservoarer i Vestland
Suldalsvassdraget